ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Δ ΕΥΤΕΡΟ _ Αρ. Φύλλου 855 

~ ~ ” 15 Νοεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση χρησιμοποίησης υπαλλήλων της Γ.Γ.ΕΣΥΕ 
πέραν του κανονικού ωραρίου εργασίας καθώς και 
ιδιωτών ερευνητών - συνεργατών για τις ανάγκες 
της έρευνας Εισοδήματος και Συνθηκών Διαβίωσης 
των Νοικοκυριών. 

Καθορισμός αποζημίωσης ιδιωτών - μελών Διοικητικού 
Συμβουλίου του ΤΑΠΑΠ . 

Καθορισμός επιτοκίου του δανείου έκδοσης 31. 
10.1991 . 

Μεταφορά της Ταμειακής Διαχείρισης του Γ' Κ.Π.Σ. 
Δράμας . 

Τροποποίηση της 31189/31.7.92 απόφασης Υπ. Πολι¬ 
τισμού όπως ισχύει σήμερα. 

Συγκρότηση επιτροπών επίλυσης Οικονομικών Διαφο¬ 
ρών Προπονητών Καλαθοσφαίρισης. 

Σύσταση ΤΟΕΒ Χρυσοβίτσας Ξηρομέρου Ν. Αιτωλ/ 
νίας, έγκριση Καταστατικού του. 

Έγκριση Καταστατικού - Σύσταση ΤΟΕΒ Καινουργίου 
Ν. Αιτωλ/νίας. 

Σύσταση Ενοριακού Ιδρύματος Αγάπης και Ευποϊίας 
του Ιερού Ναού Παντανάσσης Νάξου . 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 369914/26.5.93 κοινή 
απόφαση Υπουργών Προεδρίας της Κυβέρνησης 
και Γεωργίας. 

Διόρθωση σφαλμάτων στην 108/2028/29.9.93 από¬ 
φαση Υπ. Υγείας, Πρόνοιας και Κ.Α. 


Διόρθωση σφαλμάτων στην 2115.,11/6/93/7.9.93 
απόφαση ΥΕΝ.. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22100/ΔΔ 7308 (Ό 

Έγκριση χρησιμοποίησης υπαλλήλων της Γ ΓΈΣΥΕ πέραν 
του κανονικού ωραρίου εργασίας καθώς και ιδιωτών 
ερευνητών - συνεργατών για τις ανάγκες της έρευνας 
Εισοδήματος και Συνθηκών Διαβίωσης των Νοικοκυ¬ 
ριών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ», του 
Π.Δ. 224/86 «Σύσταση Γενικής Γραμματείας ΕΣΥΕ» και 
του Π.Δ. 532/91 «Οργανισμός της Γ.Γ. ΕΣΥΕ», 
β. του άρθρου 35 του Ν. 992/1979 «περί οργανώσεως 
των διοικητικών υπηρεσιών κ.λπ.». 

γ. του Ν. 1558/85 «Κυβέρνηση και Κυβερνητικά Όρ¬ 
γανα». 

2. Την 19829/Β. 1627/24.9.93 απόφαση με θέμα: 
«Ανάθεση στη Γ.Γ. ΕΣΥΕ του δευτέρου κύματος της δοκι¬ 
μαστικής έρευνας επί του Εισοδήματος και των συνθηκών 
διαβίωσης των νοικοκυριών». 

3. Την 17660/6179/1.10.90 απόφαση του Υπουργού 
Εθνικής Οικονομίας με θέμα «Μεταβίβαση δικαιώματος 
υπογραφής στον Γενικό Γραμματέα και στους Ανωτέρους 
Υπαλλήλους της Γ.Γ.ΕΣΥΕ» να υπογράφουν «Με Εντολή 
Υπουργού», 

4. Τη σχετική εισήγηση της Δ/νσης Απογραφών, απο¬ 
φασίζουμε: 

1. Εγκρίνουμε τη χρησιμοποίηση κατά το χρονικό διά¬ 
στημα από 1.11.93 μέχρι 31.12.93 έξι (6) υπαλλήλων της 
Γ.Γ.ΕΣΥΕ πέραν του κανονικού και του συνήθους υπερω- 
ριακού ωραρίου των Δ.Υ. για το σχεδιασμό, την κατάρτιση 
των ερωτηματολογίων και την επεξεργασία των στοιχείων 
της έρευνας καθώς και δεκαπέντε (15) ιδιωτών ερευνη¬ 
τών - συνεργατών για τη συμπλήρωση των ερωτηματολο¬ 
γίων αυτής στο Ν. Αττικής. 

2. Ο ορισμός των παραπάνω θα γίνει με άλλη σχετική 
απόφασή μας. 

3. Η αμοιβή τους θα καθοριστεί με κοινή απόφαση των 

Υπουργών Εθνικής Οικονομίας και Οικονομικών. 

4. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού της 
Γ.Γ.ΕΣΥΕ (Ειδ. φορέα 13 - 150 και στον ΚΑΕ 5354), 
ύψους τεσσάρων εκατομμυρίων πεντακοσίων χιλιάδων 
(4.500.000) δραχμών για το τρέχον οικονομικό έτος. Η 
ανωτέρω δαπάνη θα καλυφθεί εξ ολοκλήρου από εμβά¬ 
σματα της ΕΟΚ τα οποία θα σταλούν στο λογαριασμό της 
Γ.Γ.ΕΣΥΕ στην Τράπεζα της Ελλάδος, σύμφωνα δε με την 
κοινή απόφαση των Υπουργών Συντονισμού και Οικονομι¬ 
κών 9611/3860/3.4.80 με θέμα: «Εμφάνιση δοσοληψιών 
του Ελληνικού Δημοσίου μετά των Ευρωπαϊκών Κοινοτή¬ 
των» και μέσω του Υπολόγου Συμψηφισμού θα εγγραφούν 
στον Προϋπολογισμό της Γ.Γ.ΕΣΥΕ (Ειδ. φορέα 13-150 
και στον ΚΑΕ 5354). 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 26 Οκτωβρίου 1993 

Με εντολή Υπουργού 
Η Γενική Γραμματέας 
ΘΕΟΦΑΝΗ ΖΕΡΒΟΥ 

- «- 

Αριθ. 2067663/8791 /0023 (2) 

Καθορισμός επιτοκίου του δανείου έκδοσης 31.10.91 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού Οικονομικών «Περί δαπανών εκδόσεως και 
εξυπηρετήσεως κ.λπ. Κρατικών δανείων». 

3. Την αριθμ. 2069411/4279/24.10.91 απόφαση των 
Υπουργών Εθνικής Οικονομίας και Οικονομικών «Έκδοση 
ομολογιακού δανείου εξαετούς διάρκειας κυμαινομένου 
επιτοκίου με ημερομηνία έκδοσης 31.10.91». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αριθμ. Γ.Υ. 5246/14.10.93 ΦΕΚ 829/Β/ 
20.10.93 «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών», αποφασίζουμε: 

Καθορίζουμε το επιτόκιο το οποίο θα ισχύσει για την 
τρίτη τοκοφόρο περίοδο 31.10.93 έως 31.10.94 του δα¬ 
νείου έκδοσης 31.10.91, κυμαινομένου επιτοκίου, εξαε¬ 
τούς διάρκειας, σε είκοσι και είκοσι πέντε τοις εκατό (20, 
25%), δηλαδή ίσο με αυτό των ετήσιων εντόκων γραμμα¬ 
τίων του Δημοσίου που ισχύει στις 22 Οκτωβρίου 1993 
(πέντε εργάσιμες ημέρες πριν την έναρξη της τοκοφόρου 
περιόδου) όπως αυτό ορίστηκε στην απόφαση έκδοσης 
του δανείου. 

Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού για το οι¬ 
κονομικό έτος 1993, ενώ προκαλείται δαπάνη για το οικο¬ 
νομικό έτος 1994 ύψους δρχ. 70,2 δισεκατομμυρίων. 


Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 1 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-φ- 

Αριθ. 2057882/6479/0022 (3) 

Καθορισμός αποζημίωσης ιδιωτών - μελών Διοικητικού 
Συμβουλίου του ΤΑΠΑΠ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 8 και 12 του Π.Δ. 284/88 (ΦΕΚ 128/Α788) 
«Οργανισμός Υπουργείου Οικονομικών». 

2. Την απόφαση αριθμ. 1117528/1079/006Α/3.12.92 
του Υφυπουργού Οικονομικών «Συγκρότηση Δ.Σ. του ΤΑ¬ 
ΠΑΠ». 

3. Το άρθρο 3 παραγρ. 4 του Ν. 1160/81. 

4. Το άρθρο 18 του Ν. 1505/84, όπως τροποποιήθηκε 
με το άρθρο 8 του Ν. 1810/88 και την αριθμ 2027332/ 
3206/0022/1.6.93 Υπουργική απόφαση «Αναπροσαρ¬ 
μογή ποσού αποζημίωσης μελών συλλογικών οργάνων». 

5. Το άρθρο 40 του Ν. 849/78, όπως συμπληρώθηκε με 
το άρθρο 8 του Ν. 2129/93. 

6. Το άρθρο 27 του Ν. 2081/92 με το οποίο προστέ¬ 
θηκε η διάταξη του άρθρου 29Α στον Ν. 1558/85, σχετικά 
με τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

7. Την αριθμ. Γ.Υ. 5246/14.10.93 (ΦΕΚ 829/Β7 
20.10.93) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουρούς Οικονομικών», αποφασί¬ 
ζουμε: 

Καθορίζουμε την αποζημίωση των ιδιωτών - μελών του 
Διοικητικού Συμβουλίου του Ταμείου Ανταλλαξίμου Πε¬ 
ριουσίας και Αποκαταστάσεως Προσφύγων στο ποσό των 
4.500 (τεσσάρων χιλιάδων πεντακοσίων) δρχ., κατά συνε¬ 
δρίαση. 

Η προκαλούμενη από τις διατάξεις της απόφασης αυτής 
δαπάνη ανέρχεται, για το οικονομικό έτος 1993, στο ποσό 
των 108.000 δρχ. και βαρύνει τον Προϋπολογισμό του ΤΑ¬ 
ΠΑΠ στον οποίο έχει προβλεφθεί σχετική πίστωση στον 
ΚΑΕ 0264 για την κάλυψή της και για καθένα από τα επό¬ 
μενα οικονομικά έτη 216.000 δρχ. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 29 Οκτωβρίου 1993 

ο ΥΦΥΠΟΥΡΓΟΣ 

ΑΑΕΞ. ΠΑΠΑΔΟΠΟΥΛΟΣ 
-1- 

Αριθ. Δ-15α/12006 (4) 

Μεταφορά της Ταμειακής Διαχείρισης του Γ' Κ.Π.Σ. Δρά¬ 
μας. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Π.Δ. της 20.1.32 «Περί διαχειρίσεως Νομικών 

Προσώπων υπό της Τραπέζης της Ελλάδος». 

β. Του Α.Ν. 1611/50 «Περί καταθέσεων Ν.Π.Δ.Δ. και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 ΚΑΙ 3856/58. 

γ. Τις διατάξεις του άρθρου 13 του Ν. 1902/ 
17.10.90. 

2. Τα αριθ. 185 και 192/93 έγγραφα του Γ' ΚΠΣ Δράμας 
με τα συν/να, αποφασίζουμε: 

Εγκρίνουμε τη μεταφορά της Ταμειακής Διαχείρισης 
του Γ Κρατικού Παιδικού Σταθμού Δράμας από την Εθνική 
Τράπεζα της Ελλάδος Δράμας στην Αγροτική Τράπεζα 
σύμφωνα με τις διατάξεις και τις προϋποθέσεις που ισχύ¬ 
ουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1993 

Ο ΥΠΟΥΡΓΟΣ 

Δ. ΚΡΕΜΑΣΤΙΝΟΣ 
-♦- 

Αριθ. 37409 < 5 ) 

Τροποποίηση της 31189/31.7.92 απόφαση Υπ. Πολιτι¬ 
σμού όπως ισχύει σήμερα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 61, 64 και 72 του Ν. 
1958/91 «Τμήματα Αμειβομένων Αθλητών - Αθλητικές 
Ανώνυμες Εταιρείες και άλλες διατάξεις» (ΦΕΚ 122/Α/ 
5.8.91). 

2. Το Ν. 1558/17.7.85 «Κυβέρνηση και Κυβερνητικά 
όργανα». 

3. Την 54567/22.10.93 (ΦΕΚ 830/Β/22.10.93) κοινή 
απόφαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού Γε- 
ώργιο Λιάνη». 

4. Την Υπουργική απόφαση 31189/31.7.92 (ΦΕΚ 500/ 
Β/4.8.92), όπως ισχύει σήμερα. 

5. Το έγγραφο 24593/8.7.93 της ΓΓΑ προς ΕΣΑΚ 
ΠΣΑΚ, με το οποίο ζητείται η γνώμη των φορέων αυτών. 

6. Τα έγγραφα 2234/24.7.93 και 746/28.9.93 της ΕΟΚ 
και ΕΣΑΚ αντίστοιχα. 

7. Το γεγονός της μη απάντησης του ΠΣΑΚ, αποφασί¬ 
ζουμε: 

Η παράγραφος 5 του άρθρου 8 της Υπουργικής απόφα¬ 
σης 31189/31.7.92 αντικαθίσταται ως εξής: 

«Παρ. 5. Οι εγγραφές των αλλοδαπών καλαθοσφαιρι¬ 
στών γίνονται σύμφωνα με τις ημερομηνίες που κάθε 
φορά ορίζει η ΡΙΒΑ. 

Αλλαγές αυτών επιτρέπονται μέχρι 31.1. κάθε έτους, 

. μέχρι δύο (2) συνολικά και ανεξάρτητα εάν αναφέρονται 
(οι αλλαγές) στον ίδιο αθλητή». 

Ακροτελεύτια διατάξη 

Από τη διάταξη αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1993 

Ο ΥΦΥΠΟΥΡΓΟΣ 

ΓΙΩΡΓΟΣ ΛΙΑΝΗΣ 

- 4 ·- 

Αριθ. 35938 ( 6 ) 

Συγκρότηση επιτροπών επίλυσης Οικονομικών Διαφορών 
Προπονητών Καλαθοσφαίρισης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 75/75 «Περί οργανώσεως του Εξωσχολικού 
Αθλητισμού κ.λπ.». όπως τροποποιήθηκαν και συμπληρώ¬ 
θηκαν με τους Νόμους 423/76,665/77 και 1070/80 (άρ¬ 
θρο 1 παρ. στ). 

2. Του Ν. 1558/17.7.85 «Κυβέρνηση και Κυβερνητικά 
Όργανα». 

3. Του Ν. 1958/91 «Τμήματα Αμειβομένων Αθλητών - 
Αθλητικές Ανώνυμες Εταιρίες και άλλες διατάξεις» 

4. Την 54567/22.10.93 (ΦΕΚ 830/Β/22.10.93) κοινή 
απόφαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού Γε- 
ώργιο Λιάνη». 

5. Την Υπουργική απόφαση 41556/23.10.92 (ΦΕΚ 
658/Β/9.11.92), «Κανονισμός Προπονητών Καλαθοσφαί¬ 
ρισης» όπως ισχύει σήμερα. 

6. Το 2235/25.6.93 έγγραφο της Εοκ με το οποίο διαβι¬ 
βάζεται το αρ. 22/30.3.93 απόσπασμα πρακτικού της συ¬ 
νεδρίασης του Δ.Σ. της ΕΟΚ καθώς και το 3534/13.10.93 
έγγραφο αυτής, αποφασίζουμε: 

Αρθρο 1 

Οι προβλεπόμενες από το άρθρο 8 της Υπ. Απόφασης 
41556/23.10.93 «Κανονισμός Προπονητών Καλαθοσφαί¬ 
ρισης «Επιτροπές Επίλυσης Οικονομικών Διαφορών Προ¬ 
πονητών Καλαθοσφαίρισης» συγκροτούνται ως εξής: 

1. Α) Πρωτοβάθμια Επιτροπή: 
α) Δέδες Π., Α' Αντιπρόεδρος Δ.Σ. ΕΟΚ, Δικηγόρος, 
(Πρόεδρος). 

Αναπληρωτής Λαζαρίδης Μιλτιάδης, 
β) Ζησιμάτος X., Δικηγόρος, (Μέλος). 

Αναπληρωτής Υδραίος Μιχ. 
γ) Κόνιαρης Γ., Δικηγόρος, (Μέλος). 

Αναπληρωτής Καραδημήτρης I. 
δ) Πετρουνάκος I., Δικηγόρος, (Μέλος). 

Αναπληρωτής Κοντός Κων. 

ε) Παπαϊωάννου Λ. Εκπρόσωπος του Σ.Ε.Π.Κ., (Μέ¬ 
λος). 

Με αναπληρωτή του τον Ταυρόπουλο Π. 

Γραμματέας της Επιτροπής ορίζεται ο Μορώνης I. 
υπάλληλος της Ε.Ο.Κ. 

Β) Δευτεροβάθμια Επιτροπή: 

α) Αλεξάνδρου Ζ. Πρόεδρος Δ.Σ. ΕΟΚ συνταξιούχος 
Συμβολαιογράφος, Πρόεδρος. 

Αναπληρωτής, Καπαγέρωφ Πετρ. 
β) Διαθεσόπουλος Δ. Δικηγόρος, (Μέλος). 

Αναπληρωτής Ηλιάδης Πλούταρχος. 

γ) Μανταίος Κ., Δικηγόρος, (Μέλος). 

Αναπληρωτής Εμμανουήλ Αναστ. 

δ) Συράκος Α. Δικηγόρος, (Μέλος). 

Αναπληρωτής Βουρνάς Δημ. 

ε) Ματθαίου Φ. Εκπρόσωπος ΣΕΠΚ (Μέλος). 

Με αναπληρωτή του τον Αποοτολίδη Ν. Γραμματέας 
της Επιτροπής ορίζεται ο Σιμωνίδης Κ. υπάλληλος της 
ΕΟΚ. 

2. Η θητεία των προαναφερομένων είναι διετής. 

3. Η αποζημίωση των Προέδρων, μελών και γραμματέων 
των Επιτροπών, που θα βαρύνει τον προϋπολογισμό της 
ΕΟΚ ορίζεται σε σαράντα χιλιάδες (40.000) δρχ. κατά συ¬ 
νεδρίαση. 

Αρθρο 2 

Η προβλεπόμενη από το άρθρο 10 της Υπ. απόφασης 
41556/23.10.93 Επιτροπή συγκροτείται ως εξής: 

1. Τοσούλας Α., Ταμίας Δ.Σ. της ΕΟΚ (Πρόεδρος). 

2. Ματθαίου Φ., Εκπρόσωπος του ΣΕΠΚ, (Μέλος). 

3. Τσολακίδης Π., υπάλληλος Γ.Γ.Α. (Μέλος). 

Η θητεία των προαναφερομένων είναι διετής. 

Ακροτελεύτια Διάταξη 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1993 

Ο ΥΦΥΠΟΥΡΓΟΣ 

ΓΙΩΡΓΟΣ ΛΙΑΝΗΣ 
-*- 

Αριθ. 2977 (7) 

Σύσταση ΤΟΕΒ Χρυσοβίτσας Ξηρομέρου Ν. Αιτωλ/νίας, 
έγκριση Καταστατικού του. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Το άρθρο 16 παρ. 1 του Ν.Δ. 3881/58 «Περί Έργων 
Εγγείων Βελτιώσεων». 

2. Τα άρθρα 16, 17 και 18 του από 13.9.1959 Β.Δ. 
«Περί ΟΕΒ». 

3. Την αριθ. 123389/724/902/4.3.1980 απόφαση του 
Υπ. Γεωργίας με την οποία εγκρίθηκε ο νέος τύπος Κατα¬ 
στατικού των ΤΟΕΒ. 

4. Την αριθ. 13 Γνωμοδότηση του Π.Γ.Σ.Ε.Ε. από το 
πρακτικό 1 της 6.3.1992 «Περί συστάσεως ΤΟΕΒ Χρυσο¬ 
βίτσας Ξηρομέρου. 

5. Τα υποβληθέντα από την Δ/νση Ε.Β. Αιτ/νίας. 

α) Καταστατικό του ΤΟΕΒ Χρυσοβίτσας Ξηρομέρου. 

β) Το από 15.3.1993 Πρακτικό της Ιδρυτικής Γενικής 
Συνελεύσεως με το οποίο εγκρίθηκε και υπεγράφη το ως 
άνω Καταστατικό. 

6. Τα Β.Δ. 709/70 και 192/72 εκδοθέντα βάσει του 
Β.Δ. 532/70 «Περί Διοικητικής Αποκεντρώσεως», αποφα¬ 
σίζουμε: 

1. Συνιστούμε Τοπικό Οργανισμό Εγγείων Βελτιώσων 
(Τ.Ο.Ε.Β.) με την επωνυμία «Τ.Ο.Ε.Β. ΧΡΥΣΟΒΙΤΣΑΣ ΞΗ- 
ΡΟΜΕΡΟΥ» με έδρα την Χρυσοβίτσα Ξηρομέρου. 

2. Εγκρίνουμε το Καταστατικό του ως άνω ΤΟΕΒ που 


αποτελείται από (49) άρθρα με τις εξής προσθήκες. 

α) Στο άρθρο 1 μετά τη λέξη Επωνυμία: ΤΟΕΒ Χρυσοβί¬ 
τσας. 

β) Στο άρθρο 2 μετά τη λέξη Έδρα του στην Χρυσοβίτσα 
μετά τη λέξη Επαρχία Ξηρομέρου και μετά τη λέξη Νομού 
Αιτ/νίας. 

γ) Στο άρθρο 3 μετά τη λέξη έκταση: 4.655, μετά τη 
λέξη Λειτουργού πλήρες Αρδευτικό - στραγγιστικό - οδικό 
δίκτυο επί 4.655 στρεμ. 

δ) Στο άρθρο 10 τα κενά παρ. 4 Από 5-15 στρεμ. Ψήφοι 

1. 

Άνω των 15-30 στρεμ. Ψήφοι 2. 

» » 30 - 50 » » 3. 

» » 50 - 100 » » 4. 

» » 100 » » 5. 

ε) Τα κενά της παρ. 5 του άρθρου 10 σε «Χρυσοβίτσα 
αντιπρόσωποι 13». 

«Αγράμπελο αντιπρόσωποι 8». 

«Αστακός αντιπρόσωποι 15». 

«Στρογγυλοβούνι αντιπρόσωποι 1». 
στ) Το κενό του άρθρου 18 παρ. 1 με τον αριθμό «5». 
ζ) Τα κενά του άρθρου 18 παρ. 2 τελευταίο εδάφιο με 
τους αριθμούς «5 και 5». 

η) Τα κενά του άρθρου 19 με τους αριθμούς «3» και «3» 
και το κενό του άρθρου 22 με τον αριθ. 3. 

θ) Στο άρθρο 26, εδάφιο ζ αντί του αριθμού 5.000 δρχ. 
σε 100.000 δρχ. και στο εδάφιο η αντί 25.000 δρχ. 
«50.000» δρχ. 

ι) Τα κενά του άρθρου 33 με τους αριθμού «0» «200» και 
«μία». 

κ) Το άρθρο 47 διαγράφεται. 

Η ισχύς της άρχεται από της Κοινοποιήσεώς της. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αγρίνιο, 5 Απριλίου 1993 

Ο Νομάρχης κ,α.α. 

Ο Δ/ντής Εσωτερικών 
ΒΑΣ. ΨΑΛΛΙΔΑΣ 

- ♦- 

Αριθ. 9067 (8) 

Έγκριση Καταστατικού - Σύσταση ΤΟΕΒ Καινούργιου Ν. 
Αιτωλ/νίας. 

Ο ΝΟΜΑΡΧΗΣ ΑΙΤ/ΝΙΑΣ 
Έχοντας υπόψη: 

1. Το άρθρο 16 παρ. 1 του Ν.Δ. 3881 /58 «Περί Έργων 
Ε.Β.». 

2. Τα άρθρα 16, 17 και 18 του από 13.9.1969 Β.Δ. 
«Περί ΟΕΒ». 

3. Την αριθ. 123389/724/902/4.3.1980 απόφαση του 
Υπ. Γ εωργίας με την οποία εγκρίθηκε ο νέος τύπος Κατα¬ 
στατικού των ΤΟΕΒ. 

4. Την σχετική εισηγητική έκθεση της Δ/νσεως Ε.Β. 

5. Την Γνωμοδότηση 5 από το Πρακτικό 1/26.2.1993 
του Π.Γ.Σ.Ε.Ε. περί συστάσεως Τ.Ο.Ε.Β. 

6. Τα υποβληθέντα από την Δ/νση Ε.Β. Αιτ/νίας: 
α. Καταστατικό του Τ.Ο.Ε.Β. Καινούργιου. 

β. Το από 21.10.1993 Πρακτικό της Ιδρυτικής Γενικής 

Συνελεύσεως με το οποίο ψηφίσθηκε και υπογράφηκε το 
ως άνω Καταστατικό. 

7. Τα Β.Δ. 709/70 & 192/72 που εκδόθηκαν βάσει του 
Β.Δ. 532/70 «Περί Διοικητικής Αποκεντρώσεως», αποφα¬ 
σίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την Επωνυμία «Τ.Ο.Ε.Β. ΚΑΙΝΟΥΡΓΙΟΥ». 

2. Εγκρίνουμε το Καταστατικό του ως άνω ΤΟΕΒ που 
αποτελείται από 49 άρθρα με τις εξής προσθήκες. 

α) Στο άρθρο 1 μετά τη λέξη Επωνυμία συμπληρώνεται: 
«ΤΟΕΒ ΚΑΙΝΟΥΡΓΙΟΥ»: 

β) Στο άρθρο 2 συμπληρώνονται τα κενά με τις λέξεις 
«ΚΑΙΝΟΥΡΓΙΟΥ - ΤΡΙΧΩΝΙΔΟΣ - ΑΙΤ/ΝΙΑΣ». 

γ) Τα κενά του άρθρου 3 συμπληρώνονται με τις λέξεις 
«Έκταση 1.000 στρ. και πλήρες δίκτυο μ. τ.β. περιλαμβά- 
νον 2 αρδευτικά αντλιοστάσια, υπόγειο αρδευτικό δίκτυο, 
υδροληψίες κ.λπ. 

δ) Τα κενά του άρθρου 10 συμπληρώνονται ως εξής: 
Μετά την λέξη Κλίμακα: 

Από 5-15 στρεμ. 1 Ψήφος. 

Ανω των 15 μέχρι και 30 στρ. 2 Ψήφους. 

Ανω των 30 μέχρι και 50 στρ. 3 Ψήφους. 

Ανω των 50 μέχρι και 100 στρ. 4 Ψήφους. 

Ανω των 100 5 Ψήφους. 

ε) Μετά την λέξη δικαιοδοσίας αυτού ο αριθμός 20. 
Μετά την λέξη ως εξής: «Κοινότης Καινουρίου Αντιπρό¬ 
σωποι 20. 

στ) Τα κενά του άρθρου 18 συμπληρώνονται με τους 
αριθμούς «5 και 5». 

ζ) Τα κενά του άρθρου 19 συμπληρώνονται με τους 
αριθμούς 3 & 3. 

η) Οι αριθμοί 5.000 & 25.000 του άρθρου 26 αντικατα- 
στάθηκαν με τους αριθμούς 100.000 & 100.000. 

θ) Τα κενά του άρθρου 33 συμπληρώνονται με τους 
αριθμούς 1.000 και 1. 

ι) Το άρθρο 47 διαγράφεται. 

Η ισχύς της άρχεται από την Κοινοποίησή της. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αγρίνιο, 27 Οκτωβρίου 1993 

Ο Νομάρχης κ.α.α. 

Ο Δ/ντής Εσωτερικών 
ΒΑΣ. ΨΑΛΛΙΔΑΣ 

-♦- 

Αριθ. 480 (9) 

Σύσταση Ενοριακού Ιδρύματος Αγάπης και Ευποϊίας του 
Ιερού Ναού Παντανάσσης Νάξου. 

Ο ΜΗΤΡΟΠΟΛΙΤΗΣ ΠΑΡΟΝΑΞΙΑΣ 
Έχοντες υπόψιν: 

1. Τας διατάξεις των άρθρων 1 και 29 του Ν. 590/77 
«Περί Καταστατικού Χάρτου της Εκλησίας της Ελλά¬ 
δος». 

2. Τας διατάξεις του άρθρου 20 του υπ' αριθμ. 1 /69 Κα¬ 
νονισμού της Ιεράς Συνόδου «Περί οργανώσεως και διοι- 
κήσεως των Εκκλησιαστικών Σωμάτων και Οργάνων», εν 
συνδυασμώ προς άρθρο 67 του Ν. 590/77. 

3. Την Ποιμαντικήν ευθύνην Ημών εις τους τομείς της 


Νεότητος, της Φιλανθρωπίας, της Κοινωνικής προσφο¬ 
ράς, της εσωτερικής Ιεραποστολής και εν γένει της αγά¬ 
πης και Ευποϊίας. 

4. Την επιτακτικήν ανάγκην, λόγω των σημερινών ρευ¬ 
μάτων και ιδεολογιών, εκσυγχρονισμού της Ποιμαντικής 
δράσεως της Τοπικής Εκκλησίας δια της πληρεστέρας και 
αρτιωτέρας Οργανώσεως της προσφερομένης εις το εν 
γένει πλήρωμα διακονίας, αποφασίζομεν: 

Συνιστώμεν παρά τη καθ’ ημάς Ιερά Μητροπόλει εν 
Νάξω Εκκλησιαστικόν Ίδρυμα υπό την Επωνυμία: «Ενο- 
ριακόν Ίδρυμα αγάπης και Ευποϊίας Ιερού Ναού Παντα¬ 
νάσσης Νάξου» με σκοπόν την πληρεστέραν και αρτιωτέ- 
ραν παροχήν ευκαιριών δια την αναγέννησιν της ενοριακής 
ζωής μεταξύ των νέων εν γένει των ενοριτών και την συ- 
μπαράστασιν αυτού εις τους σκοπούς του Ιδρύματος Νεό¬ 
τητος της Ιεράς Μητροπόλεως Παροναξίας. 

Τα αφορώντα την λειτουργίαν του Ιδρύματος τούτου 
ρυθμίζονται δΓ Ειδικού Κανονισμού. 

Νάξος, 22 Σεπτεμβρίου 1993 

Ο Μητροπολίτης 
ΐ Ο ΠΑΡΟΝΑΞΙΑΣ ΑΜΒΡΟΣΙΟΣ 


ΚΑΝΟΝΙΣΜΟΣ 

Λειτουργίας του «Ενοριακού Ιδρύματος Αγάπης και Ευπο- 

ϊίας Ιερού Ναού Παντανάσσης Πόλεως Νάξου» της Ιε¬ 
ράς Μητροπόλεως Παροναξίας. 

Άρθρο 1 
Τίτλος - Έδρα 

Στην Ενορία του Ιερού Ναού Παντανάσσης Πόλεως Νά¬ 
ξου συνιστάται Εκκλησιαστικό Ίδρυμα το οποίο θα λει¬ 
τουργεί εις τα πλαίσια της ενορίας με την επωνυμία «Ενο- 
ριακό Ίδρυμα Αγάπης και Ευποϊίας του Ι.Ν. Παντανάσσης 
Νάξου» και θα διέπεται από τον πιο κάτω Κανονισμό. 

Άρθρο 2 

Σκοποί του Ιδρύματος 

Το Ίδρυμα έχει ως σκοπούς του: 

1. Την αναγέννηση της ενοριακής ζωής, την πνευματική 
καλλιέργεια των ενοριτών και την αναβάθμισή τους. 

2. Την προβολή της Ορθοδόξου Πίστεως, την προσασία 
των ενοριτών από αιρετικές επιδρομές - διδασκαλίες και 
πλάνες. 

3. Την προσέγγιση των νέων στην Ελληνορθόδοξη πα¬ 
ράδοση, την αντιμετώπιση των ποικίλων προβλημάτων 
κοινωνικής και επαγγελματικής ένταξης αυτών. 

4. Την προστασία του θεσμού της οικογενείας και την 
υποστήριξης της μητρότητας με διάφορες εκδηλώσεις. 

5. Την ανάπτυξη του πνεύματος αγάπης και φιλαδελ- 
φίας με την παρότρυνση και ενθάρρυνση κάθε είδους Φι¬ 
λανθρωπίας. 

6. Την λειτουργία «Εργαστηρίων Ελευθέρων Σπουδών» 
για την καλλιέργεια και προαγωγή διαφόρων τεχνών, προ¬ 
γραμμάτων Πληροφορικής και παραδοσιακής Τέχνης. 

7. Την πληρέστερη και αρτιότερη ποιμαντική, κοινωνι- 
κοπρονοιακή και κοινωνικοπολιτιστική δράση της Ενορίας 
στα πλαίσια της Ορθοδόξου Εκκλησίας και της Ελληνοχρι¬ 
στιανικής παραδόσεως. 

8. Την καλλιέργεια του αθλητικού ιδεώδους και της ευ- 
γενούς αμίλλης μεταξύ των νέων. 

Άρθρο 3 

Μέσα για την επίτευξη των σκοπών του Ιδρύματος 
Οι σκοποί επιτυγχάνονται: 

1. Με την αναζωπύρωση του Λόγου και του Πνεύματος, 
της παράδοσης, του πολιτισμού της τέχνης και της Σωμα¬ 
τικής Αγωγής του Ατόμου, μέσα από τα Τμήματα των «Ερ¬ 
γαστηρίων Ελευθέρων Σπουδών» που λειτουργούν εις το 
Ίδρυμα με την ευθύνη του Διοικητικού Συμβουλίου και των 
λοιπών επιτροπών των επί μέρους τομέων, όπως: 

α. Επιμόρφωση - Σπουδές -Σεμινάρια: 

Πληροφορικής Η/Υ, Ελληνική και Αγγλική Δακτυλογρα¬ 
φία, Παιδαγωγικά, Επιμορφωτικά, Πολιτιστικά, 
β. Παραδοσιακή και Εικαστική Τέχνη, 
γ. Βυζαντινή και Ευρωπαϊκή Μουσική, 
δ. Εκμάθηση Μουσικών Οργάνων, 
ε. Βυζαντινή Αγιογραφία και Ζωγραφική, 
στ. Παραδοσιακοί Χοροί. 

ζ. Διοργάνωση αθλοπαιδιών, Πρωταθλημάτων και πα¬ 
ροχή μέσων αθλήσεως. 
η. Εκμάθηση Ξένων Γλωσσών. 

2. Με τον συντονισμό των προσπαθειών του Ιδρύματος 
γύρω από τον επαγγελματικά προσανατολισμό και κατάρ¬ 
τιση των νέων και νεανίδων της Ενορίας και της Νήσου Νά¬ 
ξου, ώστε οι νέοι να ενταχθούν στην κοινωνία με υγιή φρο¬ 
νήματα και πνευματικό, επαγγελματικό εξοπλισμό. 

3. Με την οργάνωση ψυχαγωγικών εκδηλώσεων, εκθέ¬ 
σεων, κινηματογραφικών προβολών και θεατρικών παρα¬ 
στάσεων. 

4. Με την Πνευματική, Λειτουργική, Κατηχητική, Ποιμα¬ 
ντική και Προνοιακή Διακονία της Ενορίας. 

5. Με την ανακούφιση και υποστήριξη υπερηλίκων και 
των ενδεών δια παροχής οικονομικών βοηθημάτων και 
κάθε δυνατής προστασίας. 

6. Με την οργάνωση Καταστηνώσεων δια νέους και Παι¬ 
διά. 

7. Με την λειτουργία Δανειστικής Βιβλιοθήκης και 
εντευκτηρίου. 

8. Την επίτευξη και δημιουργία αμοιβαίων σχέσεων με 
νέους άλλων Ιερών Μητροπόλεων και χωρών (Διορθοδό- 
ξων και Διαχριστιανικών κινήσεων) για την ανάπτυξη γνω¬ 
ριμίας, φιλίας, συνεργασίας και την ανταλλαγή πνευματι¬ 
κών αγαθών ιδιαίτερα εις τα πλαίσια των προγραμμάτων 
της Ευρωπαϊκής Κοινότητας. 

9. Με την χρησιμοποίηση κάθε δυνατής μεθόδου δια 
την ευόδωση των σκοπών του Ενοριακού Ιδρύματος. 

ΚΕΝΤΡΙΚΗ ΟΡΓΑΝΩΣΗ 
ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ 

Άρθρο 4 

Η διοίκηση και διαχείριση του Ιδρύματος γίνεται από πε¬ 
νταμελές Διοικητικό Συμβούλιο, το οποίο τελεί υπό την 
εποπτεία του Σεβασμιώτάτου Μητροπολίτου Παροναξίας 
και αποτελεΐται: 

α) Από τον εφημέριον του I. Ναού, 
β) Από ένα μέλος του εκάστοτε Εκκλησιαστικού Συμ¬ 
βουλίου, το οποίο ορίζεται από το ίδιο το Εκκλησιαστικό 
Συμβούλιο. 

γ) Τρία μέλη λαϊκά (άνδρες ή γυναίκες), που διακρίνο- 
νται για το ζήλο και την ευσέβειά τους, προτείνονται από 


τον εφημέριο - Πρόεδρο και διορίζονται από το Σεβασμιώ- 
τατο Μητροπολίτη Παροναξίας. Η θητεία του Διοικητικού 
Συμβουλίου ορίζεται τριετής και τα μέλη έχουν το δικαί¬ 
ωμα επαναδιορισμού. 

Το Διοικητικό Συμβούλιο του Ιδρύματος συγκροτείται σε 
σώμα στην πρώτη μετά το διορισμό συνεδρίαση του και 
εκλέγει τον Αντιπρόεδρο, τον Ταμία και τον Γραμματέα. 
Το αξίωμα του μέλους του Δ.Σ. είναι τιμητικό και άμισθο. 

Άρθρο 5 

Το Διοικητικό Συμβούλιο συνέρχεται τακτικά κάθε τρί¬ 
μηνον και έκτακτα μετά από πρόσκληση του Προέδρου ή 
με αίτηση τριών τουλάχιστον μελών του Διοικητικού Συμ¬ 
βουλίου. Για την ύπαρξη απαρτίας πρέπει να παρευρίσκο- 
νται ο πρόεδρος ή με εντολή του ο αντιπρόεδρος και δύο 
τουλάχιστον μέλη του Διοικητικού Συμβουλίου. Αποφασί¬ 
ζει με σχετική πλειοψηφία των παρόντων μελών και σε πε¬ 
ρίπτωση ισοψηφίας ή ψήφος του Προέδρου. 

Άρθρο 6 

Το Διοικητικόν Συμβούλιον αποφασίζει για κάθε υπό¬ 
θεση που αφορά την συγκρότηση και λειτουργία του ιδρύ¬ 
ματος. Ειδικότερα: 

α. Ασκεί δια του Προέδρου και με οποιοδήποτε μέλος το 
οποίο ορίζεται από το Δ.Σ. την εποπτεία στις υπ’ αυτού 
λειτουργούσες επιτροπές. 

β. Μελετά και λαμβάνει διάφορα μέτρα για την ενίσχυση 
και ευόδωση των σκοπών του ιδρύματος. 

γ. Ψηφίζει τον ετήσιο Προϋπολογισμό και απολογισμό 
του Ιδρύματος. 

δ. Αποφασίζει για την πρόσληψη προσωπικού, τόσο στο 
Ίδρυμα αγάπης και Ευποϊίας όσο και σε όλες τις υπ’ αυτού 
λειτουργούσες επιτροπές, βιβλιοθήκες, κατασκηνώσεις 
κ.λπ. 

Άρθρο 7 

Το ίδρυμα σε όλες τις έννομες σχέσεις του απέναντι σε 
οποιανδήποτε Αρχή, ενώπιον πόσης φύσεως Δικαστηρίου 
και παντός εν γένει φυσικού ή νομικού προσώπου Δημο¬ 
σίου ή ιδιωτικού δικαίου εκπροσωπείται από τον Πρόεδρο 
του ιδρύματος ή από ένα μέλος του Διοικητικού Συμβου¬ 
λίου εξουσιοδοτημένου για το σκοπό αυτό. 

Άρθρο 8 

Ο Πρόεδρος ή σε περίπτωση απουσίας του ο Αντιπρόε¬ 
δρος ως νόμιμος αναπληρωτής του Προέδρου, καθορίζει 
τις εργασίες του Συμβουλίου και υπογράφει την σχετική 
αλληλογραφία, ασκεί εποπτεία στις εστίες, κατασκηνώ¬ 
σεις, στο φιλόπτωχο και επιλύει διοικητικά τις αναφυόμε- 
νες διαφορές των μελών τους, όταν υπάρχει ανάγκη. 

Άρθρο 9 

Λογιστική, Ταμειακή, 

Γραμματειακή Υπηρεσία 

α. Η Λογιστική Υπηρεσία του «Ενοριακού Ιδρύματος 
αγάπης και Ευποϊίας του Ιερού Ναού Παντανάσσης Νά¬ 
ξου» διεξάγεται από λογιστή ο οποίος διορίζεται από τον 
Πρόεδρο με πάγια αντιμισθία, το ύψος της οποίας καθορί¬ 
ζεται με απόφαση του Διοικητικού Συμβουλίου με βάση 
την ισχύουσα νομοθεσία. 

β. Ο λογιστής εκδίδει τα σχετικά εντάλματα πληρωμής 
τα οποία υπογράφονται από τον Πρόεδρο ή τον Αντιπρόε- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9193 


δρο και τον Ταμία και τηρεί τα απαραίτητα λογιστικά βι¬ 
βλία, άπαντα θεωρημένα από την Ιερά Μητρόπολη Παρο- 
ναξίας. 

Καταρτίζει κάθε τρίμηνον κατάσταση Εισπράξεων και 
Πληρωμών. 

γ. Συντάσσει τον ετήσιο Προϋπολογισμό και απολογισμό 
διαχειρίσεως και γενικά διεξάγει κάθε σχετική εργασία 
που του ανατίθεται στα πλαίσια των καθηκόντων του. 
δ. Η ταμειακή εργασία διεξάγεται από τον Ταμία, 
ε. Ο Ταμίας ενεργεί όλες τις εισπράξεις και τις πληρω¬ 
μές με βάση τα εκδιδόμενα γραμμάτια Εισπράξεως και τα 
εντάλματα πληρωμής. 

στ. Τα πέραν από τα αναγκαία ποσά για τις τρέχουσες 
ανάγκες του ιδρύματος, κατατίθενται σε Τράπεζα που 
ορίζει με απόφασή του το Δ. Συμβούλιο. 

ζ. Κάθε πράξη του Διοικητικού Συμβουλίου υποβάλλεται 
στο Μητροπολιτικό Συμβούλιο για έγκριση. 

η. Ο Προϋπολογισμός και ο Απολογισμός του Ιδρύματος 
υποβάλλονται επίσης στο Μητροπολιτικό Συμβούλιο για 
έγκριση. 

θ. Η διαδικασία αναλήψεως χρημάτων γίνεται από τον 
Ταμία του Ιδρύματος. 

Άρθρο 10 

Πόροι του Ιδρύματος είναι: 

α. Τα έσοδα από τις εκμισθώσεις ακινήτων του Ιερού 
Ναού Παντανάσσης Πόλεως Νάξου, τα οποία μισθώματα 
θα εισπράττονται απ’ ευθείας από το ίδρυμα δια του Προ¬ 
έδρου και του Ταμίου του ιδρύματος και θα χορηγεί από¬ 
δειξη εισπράξεως νομίμως θεωρημένη από την Ιερόν Μη- 
τρόπολιν Παροναξίας. 

β. Κρατικές επιχορηγήσεις ή άλλη νόμιμη επιχορή¬ 
γηση. 

γ. Επιχορηγήσεις από το Ευρωπαϊκό Κοινοτικό Τα¬ 
μείο. 

δ. Πάσης φύσεως προαιρετικές εισφορές, δωρεές ή 
κληρονομιές και κληροδοτήματα. 

ε. Έσοδα από τις ίδιες του εκδηλώσεις, Λαχειοφόρους 
αγορές, δίσκους, εράνους και από άλλους προβλεπομέ- 
νους χορηγούς. 

Άρθρο 11 

Διάθεση των Πόρων 

Οι πόροι του Ιδρύματος διατίθενται για τους σκοπούς 
του, την εύρυθμη λειτουργία και διασφάλιση του όπως π.χ. 

α. Για τον εξοπλισμό του ιδρύματος και τις εγκαταστά¬ 
σεις του. 

β. Για οικονομική συμπαράσταση σε δεινοπαθούντες 
απόρους, ενορίτας και ενίσχυση απόρων φοιτητών ή μα¬ 
θητών για τη συνέχιση και ολοκλήρωση των σπουδών των: 

γ. Γ ια την οργάνωση βιβλιοθήκης, δισκοθήκης, βίντεο - 
κασσετοθήκης και άλλων επιλέξιμων ή μη δαπανών λει¬ 
τουργίας των τμημάτων του. 

δ. Για τα έξοδα εκτυπώσεως διαφόρων απαραιτήτων 
εντύπων για την λειτουργία του ενοριακού ιδρύματος. 

ε. Γ ια τα έξοδα αγοράς ή κίνησης οχήματος για την εξυ¬ 
πηρέτηση των σκοπών του. 

στ. Γ ια τις δαπάνες οργάνωσης των υπηρεσιών του, λει¬ 
τουργίας φροντιστηρίων, σεμιναρίων, διοργάνωσης εκδη¬ 
λώσεων, εκδρομών, ψυχαγωγίας, δεξιώσεων, κατασκη¬ 
νώσεων κ.α. 

ζ. Γ ια την αγορά διαφόρων μουσικών και αθλητικών ορ¬ 


γάνων και άλλων μέσων απαραιτήτων για τη λειτουργία 
των τομέων του Ιδρύματος. 

η. Γ ια μισθοδοσία του Διδακτικού, Διοικητικού και Υπη¬ 
ρεσιακού Προσωπικού. 

θ. Γ ια την οικονομική ενίσχυση του ενοριακού Ναού Πα¬ 
ντανάσσης Νάξου στο έργο κατασκευής και επιδιορθώ- 
σεως χώρων στεγάσεως του ιδρύματος και δαπανών λει¬ 
τουργίας του Πνευματικού Κέντρου αυτού. 

I. Ποσοστόν 10% εκ των ακαθαρίστων εσόδων του ιδρύ¬ 
ματος διατίθεται για το φιλανθρωπικό και ιεραποστολικό 
έργο της Ιεράς Μητροπόλεως. 

Άρθρο 12 

Σφραγίδα - Τελικές Διατάξεις 

Το ίδρυμα φέρει κυκλική σφραγίδα που περιέχει τον τί¬ 
τλο ΕΝΟΡΙΑΚΟ ΙΔΡΥΜΑ ΑΓΑΠΗΣ ΚΑΙ ΕΥΠΟΪΙΑΣ ΙΕΡΟΥ 
ΝΑΟΥ ΠΑΝΤΑΝΑΣΣΗΣ ΝΑΞΟΥ την χρονολογία ιδρύσεως 
του 1993 και στο κέντρο εικόνα της Παναγίας. 

Άρθρο 13 

Το ίδρυμα ευρίσκεται υπό τον έλεγχο της Ιεράς Μητρο¬ 
πόλεως Παροναξίας, καταργείται δε με απόφαση του Μη- 
τροπολιτικού Συμβουλίου κατόπιν εισηγήσεως του Διοικη¬ 
τικού Συμβουλίου του ιδρύματος. 

Μετά την κατάργησή του η περιουσία του περιέρχεται 
στον Ιερό Ενοριακό Ναό Παντανάσσης Πόλεως Νάξου. 

Άρθρο 14 

Ο παρών ΚΑΝΟΝΙΣΜΟΣ ιχύει από τότε που θα δημο- 
σιευθεί, σύμφωνα με το Νόμο, στο επίσημο δελτίο «ΕΚ¬ 
ΚΛΗΣΙΑ» και την εφημερίδα της Κυβερνήσεως. Κάθε τρο¬ 
ποποίησή του μπορεί να γίνει με απόφαση του Δ.Σ. και 
ύστερα από έγκριση του Μητροπολίτη. 

Άρθρο 15 

Από τις διατάξεις του Κανονισμού αυτού προκαλείται 
δαπάνη εις βάρος του Προϋπολογισμού του νομικού προ¬ 
σώπου της Ιεράς Μητροπόλεως, το ύψος της οποίας δεν 
μπορεί να προσδιοριστεί. 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 


Στην 369914/26.5.93 κοινή απόφαση των Υπουργών 
Προεδρίας και Γεωργίας (ΦΕΚ 127/τ.Β'/3.8.93) που 
αφορά την μετάταξη του υπαλλήλου Πεταλωτή Ευάγγελου 
επιφέρεται η εξής διόρθωση: Από το λανθασμένο βοηθός 
υπάλληλος Γ' στο σωστό δόκιμος βοηθός. 

(Από το Υπουργείο Γεωργίας) 


- ♦—- 

( 11 ) 

Στην 108/2028/29.9.93 Υπουργική απόφαση «Αύξηση 
των καταβαλλομένων από το Τ.Ε.Α.Ε.Υ.Ε.Ε.Ο. συντά¬ 
ξεων» που έχει δημοσιευθεί στο ΦΕΚ 790/6.10.93 (τεύ¬ 
χος Β), επέρχονται οι παρακάτω διορθώσεις σφαλμά¬ 
των: 

1. Στον αρ. πρωτ. της απόφασης αντί του εσφαλμένου 
«108/οικ. 2028» τίθεται ο ορθός αριθμός «108/2028». 

2. Στην επικεφαλίδα αντί του εσφαλμένου όρου 
«ΠΡΟΣΝΟΙΑΣ» τίθεται ο ορθός «ΠΡΟΝΟΙΑΣ». 

3. Στις παρ. 2 και 6 του προοιμίου αντί των εσφαλμένων: 
α) «Π.Δ. 213/91» και β) «οικονομικής» τίθενται τα ορθά α) 
«Π.Δ. 213/92» και β) «οικονομική» αντίστοιχα. 

4. Στον πέμπτο στίχο της παρ. 7 του προϊμίου και στην 
αρχή αυτού μετά τη λέξη «για» προστίθεται το άρθρο «το». 

5. Στο τέλος της απόφασης αντί της εσφαλμένης ημε¬ 
ρομηνίας «293 Σεπτεμβρίου 1993» τίθεται η ορθή «29 Σε¬ 
πτεμβρίου 1993». 

(Από το Υπ. Υγείας Πρόνοιας και Κ.Α.) 

-φ- 

( 12 ) 

Στο ΦΕΚ 754Β/28.9.93 στο οποίο δημοσιεύθηκε η 
απόφαση ΥΕΝ 2115.11/6/93/7.9.93 «ΚΥΡΩΣΗ ΚΕ/ 
ΚΕΣΕΝ» επιφέρονται οι παρακάτω διορθώσεις: 

1. Ο αριθμός της ανωτέρω μνημονευόμενης Υ.Α. διορ¬ 
θώνεται στο ορθό «2115.11/4/93 Πειραιάς 1 Σεπτεμ¬ 
βρίου 1993» αντί του λανθασμένου «2125.11/6/93 Πει¬ 
ραιάς 7.9.93». 

2. Στο άρθρο 20 παραγρ. 1 

α) Στην τέταρτη σειρά αντί του εσφαλμένου «η) ασφά¬ 
λειας πετρελαιοφόρων (παραρτ. ΣΤ)» στο ορθό «α) ασφά¬ 
λειας πετρελαιοφόρων (παραρτ. Η)». 

β) Στην πέμπτη σειρά αντί του εσφαλμένου «θι) ασφά¬ 
λειας δεξ/πλοίων μεταφοράς χημ. προϊόντων (παρ. 7)» 
στο ορθό «β) ασφάλειας δεξ/πλοίων μεταφοράς χημ. προ¬ 
ϊόντων (παραρτ. θ)». 

γ) Στην έβδομη σειρά αντί του εσφαλμένου «0 ασφάλεια 
υγραεριοφόρων (παραρτ. Η)» στο ορθό «γ) ασφάλεια 
υγραεριοφόρων (παραρτ. I)». 

δ) Στην όγδοη σειρά αντί του εσφαλμένου «ια) πλύση με 
αργό πετρέλαιο (00\Λϊ) (παραρτ. θ)» στο ορθό «δ) πλύση 
με αργό πετρέλαιο (ΟΟ\Λ0 (Παραρτ. ΙΑ)». 

ε) Στην ένατη σειρά αντί του εσφαλμένου «αυτομάτων 
βοηθημάτων υποτύπωσης ΒΑΡΑΒ (ΑΒΡΑ) παραρτ. I)» στο 
ορθό «ε) αυτομάτων βοηθημάτων υποτύπωσης ΒΑϋΑΒ 
(ΑΒΡΑ) (παραρτ. ΙΒ)». 

στ) Στην ενδέκατη σειρά αντί του εσφαλμένου «ιβ) εξα¬ 
σφάλιση συνεχούς ικανότητας και εκσυγχρονισμού των 


γνώσεων Αξιωματικών Ε.Ν. Καταστρώματος και Μηχανής» 
στο ορθό «στ) εξασφάλιση συνεχούς ικανότητας και εκ¬ 
συγχρονισμού των γνώσεων Αξιωματικών Ε.Ν. Καταστρώ¬ 
ματος και Μηχανής». 

ζ) Στην δεκάτη τετάρτη σειρά αντί του εσφαλμένου «ιγ) 
προσομοιωτή Μηχανοστασίου (ΕΝΘΙΝΕ 3ΙΜΙΙΙ-ΑΤ0Β)» 
στο ορθό «ζ) Προσομοιωτή Μηχανοστασίου (ΕΝΟΙΝΕ 3ΙΜ> 
υΐΑΤΟΒ) (παραρτ. ΙΓ)». 

η) Στην δεκάτη έκτη σειρά αντί του εσφαλμένού «ιδ) 
προσομοιωτή Γεφύρας (ΜΑΝΟΕΙΛ/ΒΙΝΟΙ ΒΒΙΡΟΕ 5ΙΜ- 
υΐ-ΑΤΟΒ)» στο ορθό «η) προσομοιωτή Γεφύρας (ΜΑΝΟ- 
ΕυνΠΙΝΟ ΒΒΙΡΘΕ 3ΙΜυΐ-ΑΤΟΒ) (παρ. ιΔ)». 

θ) Στην δεκάτη ογδόη σειρά αντί του εσφαλμένου «ιε) 
Ιατρικής Μέριμναι» στο ορθό «θ) Ιατρικής Μέριμνας (πα¬ 
ραρτ. ΙΕ)». 

3. Στο άρθρο 22 ΚΥΚΛΟΣ Γ αντί του εσφαλμένου «3 Ν. 
Μετεωρολογία 3 Ο» στο ορθό «3 Ν. Μετεωρολογία 30». 

4. Στο άρθρο 24 ΚΥΚΛΟΣ Β αντί των εσφαλμένων 
«Ασφάλεια Ναυσ. 1 6» και «ΔΚΑΣ 1 6» στα ορθά «Ασφά¬ 
λεια Ναυσ. 16» και «ΔΚΑΣ 16» αντίστοιχα. 

5. Στο άρθρο 24 ΚΥΚΛΟΣ Δ αντί των εσφαλμένων «Ρα¬ 
διογωνιόμετρο 1 0» και «Δορυφορική Ναυτιλία 1 0» στα 
ορθά «Ραδιογωνιόμετρο 10» και «Δορυφορική Ναυτιλία 
10» αντίστοιχα. 

6. Στον τίτλο του παραρτήματος Α γίνεται η συμπλή¬ 
ρωση «ΑΝΑΛΥΤΙΚΗ ΥΛΗ ΚΑΙ ΤΡΟΠΟΣ» προ του «ΕΞΕΤΑ¬ 
ΣΗΣ ΜΑΘΗΜΑΤΩΝ ΠΛΟΙΑΡΧΩΝ Α ΤΑΞΗΣ Ε.Ν.» 

7. Διορθώνεται στο ορθό «ΠΑΡΑΡΤΗΜΑ ΙΣΤ» το ανα¬ 
γραφόμενο εσφαλμένα «ΠΑΡΑΡΤΗΜΑΙ ΣΤ» που αφορά το 
ΤΜΗΜΑ ΒΑΣΙΚΗΣ ΕΚΠΑΙΔΕΥΣΗΣ ΣΤΗΝ ΑΣΦΑΛΕΙΑ ΠΕ¬ 
ΤΡΕΛΑΙΟΦΟΡΩΝ ΔΕΞΑΜΕΝΟΠΛΟΙΩΝ ΜΕΤΑΦΟΡΑΣ 
ΧΗΜΙΚΩΝ ΚΑΙ ΥΓΡΑΕΡΙΟΦΟΡΩΝ. 

8. Στο άρθρο 11 παρ. 4 αντί του εσφαλμένου «4. Κάθε 
εκπαιδευτικό έτος του ΚΕΣΕΝ/ΡΙΗ-ΡΕ περιλαμβάνει 67 
εκπαιδευτικούς κύκλους...» στο ορθό «4. Κάθε εκπαιδευ¬ 
τικό έτος του ΚΕΣΕΝ/ΡΙΗ-ΡΕ περιλαμβάνει 6-7 εκπαι¬ 
δευτικούς κύκλους...». 

(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



